CELEX: 52011HB0001
Language: bg
Date: 2011-02-25 00:00:00
Title: Препоръка на Европейската централна банка от 25 февруари 2011 година до Съвета на Европейския съюз относно външните одитори на Nationale Bank van België/Banque Nationale de Belgique (ЕЦБ/2011/1)

2.3.2011   
            
            
               BG
            
            
               Официален вестник на Европейския съюз
            
            
               C 67/1
            
         ПРЕПОРЪКА НА ЕВРОПЕЙСКАТА ЦЕНТРАЛНА БАНКА
   от 25 февруари 2011 година
   до Съвета на Европейския съюз относно външните одитори на Nationale Bank van België/Banque Nationale de Belgique
   (ЕЦБ/2011/1)
   2011/C 67/01
   УПРАВИТЕЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,
   като взе предвид Устава на Европейската система на централните банки и на Европейската централна банка, и по-специално член 27.1 от него,
   като има предвид, че:
   
               (1)
            
            
               Отчетите на Европейската централна банка (ЕЦБ) и националните централни банки се проверяват от независими външни одитори, препоръчани от Управителния съвет на ЕЦБ и одобрени от Съвета на Европейския съюз.
            
         
               (2)
            
            
               Мандатът на външните одитори на Nationale Bank van België/Banque Nationale de Belgique изтече след края на одита за финансовата 2010 година. Поради това е необходимо да се назначат външни одитори за периода, започващ от финансовата 2011 година.
            
         
               (3)
            
            
               Nationale Bank van België/Banque Nationale de Belgique избра Ernst & Young Bedrijfsrevisoren/Réviseurs d’entreprises за свои външни одитори за финансовите години от 2011 до 2013, с възможност за еднократно удължаване за финансовите години от 2014 до 2016,
            
         ПРИЕ НАСТОЯЩАТА ПРЕПОРЪКА:
   Препоръчва се назначаването на Ernst & Young Bedrijfsrevisoren/Réviseurs d’entreprises за външни одитори на Nationale Bank van België/Banque Nationale de Belgique за финансовите години от 2011 до 2013, с възможност за еднократно удължаване за финансовите години от 2014 до 2016.
   
      Съставено във Франкфурт на Майн на 25 февруари 2011 година.
      
         
            Председател на ЕЦБ
         
         Jean-Claude TRICHET